25.3.2009 Den Europæiske Unions Tidende L 79/37 (Retsakter vedtaget i henhold til traktaterne om oprettelse af Det Europæiske Fællesskab/Euratom, hvis offentliggørelse ikke er obligatorisk) AFGØRELSER OG BESLUTNINGER RÅDET RÅDETS BESLUTNING af 20. januar 2009 om gensidig bistand til Letland (2009/289/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 119, under henvisning til Kommissionens henstilling efter høring af Det Økonomiske og Finansielle Udvalg (EFC), og ud fra følgende betragtninger: På baggrund af et meget stort eksternt finansieringsbehov er de lettiske kapital- og finansmarkeder i den seneste tid kommet under pres, hvilket afspejler en generel forvær- ring i stemningen på markedet og stigende bekymringer over den lettiske økonomis sundhed som følge af dens store ubalancer med hensyn til et stort underskud over for udlandet og en meget stor udlandsgæld, som svækker de offentlige finanser, samt høje omkostninger og pris- inflation. Den lettiske banksektor har oplevet alvorlige likviditets- og tillidsproblemer.  Valutareserverne  er faldet, idet centralbanken har grebet ind for at bevare valutakursbindingen. Rådet gennemgår regelmæssigt de økonomiske politikker, der gennemføres af Letland, navnlig i forbindelse med Letlands konvergensprogram og nationale reformpro- gram samt i forbindelse med konvergensrapporterne. Letlands samlede eksterne finansieringsbehov frem til første kvartal af 2011 anslås til 7,5 mia. EUR. (4) De lettiske myndigheder har anmodet om omfattende finansiel bistand fra EU og andre internationale finansielle institutioner og lande med henblik på at understøtte holdbarheden af betalingsbalancen. Letlands betalingsbalance er udsat for en alvorlig trussel, som berettiger, at Fællesskabet hurtigt yder gensidig bistand sammen med IMF og andre bidragsydere. I betragtning af sagens hastende karakter er det endvidere absolut nødvendigt at fravige den periode på seks uger, der er nævnt i del 1, punkt 3, i protokollen om de nationale parlamenters rolle i Den Europæiske Union, der er knyttet til traktaten om Den Europæiske Union og til traktaterne om oprettelse af De Europæiske Fælles- skaber. Den finansielle bistandspakke vil blive tilvejebragt på betingelse af, at de lettiske myndigheder afgiver et stærkt tilsagn om at gennemføre et ambitiøst program for finanspolitikken, for det finansielle system og for strukturreformer med det formål at fremme de nødven- dige eksterne og interne justeringer, stabilisere økono- mien og genskabe troværdigheden af den økonomiske politik. Sammen med EFC vil Kommissionen regelmæs- sigt og omhyggeligt føre tilsyn med, om de økonomisk- politiske vilkår, der er knyttet til bistanden, opfyldes fuldt ud — VEDTAGET FØLGENDE BESLUTNING: Artikel 1 Fællesskabet yder gensidig bistand til Letland.